Aasmund Halvorsen Vinje

Aasmund Halvorsen Vinje (født 25. juli 1851 i Etne, død 4. desember 1917 i Stavanger) var en norsk lærer, lensmann, tollkasserer og politiker.

Vinje var innvalgt på Stortinget fra Stavanger amt i seks perioder fra 1886 til 1906, først for Venstre, fra 1889 for Moderate Venstre. Han satt hele tiden i Næringskomiteen, og var lagtingspresident 1903–1905. Han var landbruksminister i Christian Michelsens regjering under unionsoppløsningen 1905, men gikk ut av regjeringen 6. november 1906.

Vinjes viktigste politiske arbeid var hans innsats var i konsulatsaken, der han som et kompromiss foreslo straks å vedta en egen lov om norske konsuler. Forslaget fikk stort flertall i Stortinget og dannet grunnlag for en fredelig overgang til unionsoppløsing.Haugesunds Avis: Den glemte statsråden  6. juni 2005Magne Misje og Knut Slinning: Aasmund Halvorsen Vinje (1851-1917). Brobygger i 1905, Lions Club Skudeneshavn, 2005

Han ble uteksaminert fra Stord seminar i 1871 og virket som lærer i over 20 år, fra 1884 som bestyrer ved Kopervik folkeskole. Fra 1892 til 1905 var han lensmann i Skudenes og magistrat i Skudeneshavn. Fra han trådte ut av Michelsens regjering i 1906, virket han som tollkasserer i Drammen til 1911, deretter i Stavanger.

Vinje var ordfører i Kopervik 1884–1892.

Han ble i 1896 utnevnt til ridder av St. Olavs Orden, forfremmet til kommandør av 2. klasse i 1904 og til kommandør av 1. klasse i 1906 «for statsborgerlig og embedsfortjeneste».Den Kongelige norske Sankt Olavs orden 1847-1947, utgitt av ordenskanselliet ved O. Delphin Amundsen, Grøndahl & Søns Forlag, Oslo, 1947 Vinje ble også tildelt 7. juni-medaljen.

Han var gift med Borghild Sophia Fostvedt (1853–1908) og var far til Torkell Vinje (1879–1955), stortingsrepresentant for Høyre 1931–1949.Biografi, Torkell Vinje stortinget.no

 Referanser 

 Eksterne lenker 


Kategori:Norske landbruksministre
Kategori:Norske statsråder 1884–1905
Kategori:Norske statsråder 1905–1940
Kategori:Stortingsrepresentanter 1886–1888
Kategori:Stortingsrepresentanter 1889–1891
Kategori:Stortingsrepresentanter 1892–1894
Kategori:Stortingsrepresentanter 1895–1897
Kategori:Stortingsrepresentanter 1898–1900
Kategori:Stortingsrepresentanter 1901–1903
Kategori:Stortingsrepresentanter 1904–1906
Kategori:Stortingsrepresentanter fra Venstre
Kategori:Stortingsrepresentanter fra Moderate Venstre
Kategori:Venstre-ordførere i Rogaland
Kategori:Ordførere i Kopervik
Kategori:Norske pedagoger
Kategori:Norske politifolk
Kategori:Kommandører med stjerne av St. Olavs Orden
Kategori:Personer fra Etne kommune
Kategori:Fødsler i 1851
Kategori:Dødsfall i 1917